**Referat fra generalforsamling i foreningen**

**Åbne Atelierdøre i Høje Taastrup Kommune:**

**Torsdag d. 21. november 2019 kl. 20 i Hedehuset lokale nr. 4**

**Hovedgaden 371 B, 2640 Hedehusene.**

Tilstede: Agnete Dollerup, Ruth Trier, Torben Steen Jensen, Helge Voldbjerg, Mette Bergstrøm Hansen, Charlotte Bergstrøm, Knud Milo Diemer, Inge Smith Hansen, Flemming Jørgensen, Bente Laursen, Ingrid Glue, Ruth Jensen, Lykke Sønberg, Torben Nielsen, Kate Piil, Erik Dollerup og Helle Christensen.

Formanden, Inge Smith Hansen, åbnede generalforsamlingen ved at byde velkommen til de fremmødte medlemmer og til bestyrelsens forslag til dirigent, Erik Dollerup.

**Dagsorden i følge vedtægterne:**

1. **Valg af dirigent, referent og stemmetællere**

Erik Dollerup blev valgt til dirigent. Herefter ledte Erik forsamlingen igennem dagsordenen ved først at foreslå Helge Voldbjerg og Bente Laursen til stemmetæller med accept fra forsamlingen. Som det næste kunne Erik fastslå, at der ikke var nogen indvendinger over indkaldelsen til generalforsamlingen.

2**. Formandens beretning**.

Inge Smith Hansen indledte med at sige tak til alle medlemmer, tak for god opbakning og stort engagement. Inge viderebragte mange gæsters store tilfredshed og glæde ved at komme rundt og besøge kunstnerne i deres egne omgivelser. Herefter fortsatte Inge med fremlæggelse af beretningen. Inge sluttede beretningen af med at takke de medlemmer, der med stort engagement har påtaget sig diverse arbejdsgruppefunktioner og -opgaver. Beretningen er vedlagt referatet.

På et spørgsmål om besøgstallet for ÅAD-weekenden, var svaret, at vi i år netop lige passerede et samlet besøgstal på 1000 gæster, helt præcist 1003. Det hidtil højeste samlede besøgstal. Antallet af enkelt personer, der har besøgt udstillingsstederne kender vi ikke præcist, da de fleste gæster besøger flere kunstnere. Ud fra svar kuponerne fra konkurrencen fremgår det, at der totalt har været noget over 100 gæster, idet der var tæt på 100 svarkuponer (også det hidtil højeste antal). Slet ikke alle gæster ønsker at deltage i konkurrencen.

Interesse for at høre, hvor gæsterne ved Åbne Atelierdøre weekenden kommer fra. Det er interessant i forhold til PR for og markedsføring af udstillingsweekenden. Opgørelsen er baseret på de indleverede svarkuponer fra konkurrencen. Den er kun et fingerpeg, da som tidligere nævnt ikke alle gæster deltager i konkurrencen. Ingen yderligere kommentarer eller spørgsmål til beretningen. Herefter blev beretningen taget til efterretning med akklamation.

Gæsterne til ÅAD- weekenden kom fra:

|  |  |
| --- | --- |
| Brøndby | 2 |
| Fløng | 18 |
| Frederikssund | 2 |
| Hedehusene | 9 |
| Himmelev, Roskilde | 2 |
| Jægerspris | 1 |
| København | 10 |
| Måløv | 1 |
| Nørre Alslev | 1 |
| Ringsted | 1 |
| Roskilde | 14 |
| Soderup | 2 |
| Solrød | 4 |
| Taastrup | 17 |
| U placerbare | 2 |
| Veksø | 1 |

3. **Kassererens beretning.**

Det reviderede regnskab blev omdelt og kasserer, Ruth Trier, gennemgik posterne. Regnskabet er vedlagt referatet. Ingen spørgsmål eller kommentarer. Dirigenten kunne konstatere, at forsamlingen tog regnskabet til efterretning med akklamation.

**4. Fastsættelse af medlemskontingent for 2020.**

Bestyrelsen foreslog et uændret medlemskontingent for 2020 på 200 kr. Forslaget blev godkendt af forsamlingen.

**5. Indkomne forslag til drøftelse og beslutning.**

Erik læste bestyrelsens forslag til vedtægtsændringer til §4 stk.1 op. Første del af forslaget vedrørende bopælstilhørsforholdet blev vedtaget uden debat.

En opfordring til at flytte sætningen ”Efter antagelse skal udstilleren melde sig ind i foreningen Åbne Atelierdøre” til aller sidst i §4 stk. 1 blev besluttet.

Efter en god og saglig debat om hvorvidt afsnittet om antagelse som udstiller hører hjemme i vedtægterne eller udelukkende i foreningens udstillingsbetingelser, blev den del at forslaget også vedtaget. Sluttelig blev hele vedtægtsændringen vedtaget med fuld opbakning.

Såvel den tidligere som den nye tekst vedtægternes § 4 stk. 1 kan læses her:

**Bestyrelsens forslag til ændring af §4 stk. 1 Medlemskab af foreningen:**

**Ny tekst efter den vedtagne vedtægtsændring**:

**§ 4. Medlemskab af foreningen**

Stk. 1 Bosiddende kunstnere og kunsthåndværkere (herefter omtalt samlet som kunstnere) i Høje Taastrup Kommune eller i postnumrene 2630 og 2640, der arbejder seriøst og motiveret med at udforske og udvikle eget udtryk, kan søge om at blive antaget som udstiller til den årlige udstillingsweekend med Åbne Atelierdøre.

Man søger om antagelse ved at fremsende skriftlig anmodning til sekretærens mailadresse i Åbne Atelierdøre. Antagelsesproceduren består i returnering af udfyldt oplysningsskema, vedlagt beskrivelse af kunstnerisk virke samt vedhæftet fotos af egen udført unika kunst. Efterfulgt af møde med kurateringsudvalget.

Frist for at søge om antagelse er inden udgangen af et kalenderår. Kuratering og antagelse finder sted i efterfølgende januar måned.

Efter antagelse skal udstilleren melde sig ind i foreningen Åbne Atelierdøre.

Resten af § 4 er uændret.

**Oprindelig tekst:**

**§ 4. Medlemskab af foreningen**

Stk. 1 Bosiddende kunstnere og kunsthåndværkere (herefter omtalt samlet som kunstnere) i Høje Taastrup Kommune, der arbejder seriøst og motiveret med at udforske og udvikle eget udtryk, kan søge om optagelse i foreningen med henblik på at deltage i den årlige udstillingsweekend med Åbne Atelierdøre. Der vil blive foretaget en kuratering.

Man søger optagelse ved at fremsende skriftlig ansøgning til formandens mailadresse vedlagt beskrivelse af kunstnerisk virke samt vedhæftet eksempler på udført kunst.

**6. Valg af ét nyt bestyrelsesmedlem efter tur for en treårig periode.**

(Inge Smith Hansen er ikke på valg).

**Ruth Trier er på valg og er villig til at modtage genvalg**.Ruth blev genvalgt med akklamation.

(Helle L. Christensen er ikke på valg).

Bestyrelsen konstituerer sig på førstkommende bestyrelsesmøde.

**7. Valg af revisor.**

**Arne Nielsen er på valg.** Arne er villig til at modtage genvalg. Arne blev valgt med akklamation

**8. Eventuelt.**

Forespørgselom vi har kendskab til hvor mange af de omdelte og udlagte kataloger, der rent faktisk bliver læst. Hvad sker der med de kataloger, der ikke bliver taget på de udlagte ”tag-selv” steder? Hvor mange kataloger har der været i overskud i år?

Antallet af kataloger er fordelt fint i år. Der blev trykt 4000 kataloger. Hver udstiller fik 160 kataloger fra start, undervejs er nogle blevet omfordelt blandt udstillerne og nogle udstillere har derudover fået en større portion, fra 300 – 600 kataloger. Erfaringerne viser os efterhånden, at det bedste resultat er at dele kataloger ud eller have dem liggende, hvor der færdes personer, der

er interesseret i kulturelle oplevelser. Der er delt rigtig mange kataloger ud ifm. udstillernes deltagelse i andre udstillinger. Derudover er der delt mange kataloger ud i postkasser, hvilket også har givet god respons. Et medlem gav udtryk for, at det altid er bedre at dele overskydende kataloger ud i postkasser frem for at have dem liggende hjemme på en hylde, hvor ingen har mulighed for at se dem.

Herefter takkede Inge Erik for at have ledet generalforsamlingen på en god og rolig måde. Der blev opfodret til at strække ben i 5 min. inden medlemsmødet skulle begynde.

Foreningens vedtægter er vedhæftet til jeres orientering eller kan læses på hjemmesiden [www.aabne-atelierdoere-htk.dk](http://www.aabne-atelierdoere-htk.dk)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dirigent Erik Dollerup Referent Helle Christensen